Ιερώνυμος Πίντος

Ο Ιερώνυμος Πίντος (1911 – 5 Αυγούστου 1981) ήταν Έλληνας πανεπιστημιακός και οικονομολόγος.

 Βιογραφία 
Γεννήθηκε το 1911 στη Σαντορίνη και ήταν γιος του Δομήνικου Πίντου, μέλους παλιάς οικογένειας του νησιού. Αδελφός του ήταν ο διαπρεπής χημικός Λέων Πίντος. Σπούδασε νομικά και οικονομικές επιστήμες και ανακηρύχθηκε διδάκτωρΑλιπράντης Νίκος, Γενεαλογικά της Σαντορίνης, εκδόσεις "Θηραϊκά Νέα", τόμος Α΄, σελ.191 - 193 οικονομικών επιστημών του Πανεπιστημίου του Μονάχου. Ακολούθησε ακαδημαϊκή καριέρα εκλεγόμενος το 1947 καθηγητής στο Πάντειο Πανεπιστήμιο. Απολύθηκε το 1968 από τη δικτατορία επανερχόμενος στη θέση του το 1974. Τον επόμενο χρόνο εξελέγη πρύτανηςΔιατελέσαντες πρυτάνεις , από την ιστοσελίδα του Παντείου του Παντείου, θέση στην οποία παρέμεινε μέχρι το 1976. Κατά τη διάρκεια της ζωής του ανέλαβε σημαντικές πολιτικές και διοικητικές θέσεις. Στις κυβερνήσεις Πέτρου Βούλγαρη ανέλαβε υφυπουργός ανεφοδιασμού1η Κυβέρνηση Βούλγαρη, από την ιστοσελίδα της Γενικής Γραμματείας Κυβερνήσεως2η Κυβέρνηση Βούλγαρη, από την ιστοσελίδα της Γενικής Γραμματείας Κυβερνήσεως ενώ για μεγάλο διάστημα διετέλεσε υποδιοικητής της ΕΤΒΑ ως την απόλυσή του από τη χούντα, το 1967. 

Πέθανε σε ηλικία 70 ετών στις 5 Αυγούστου 1981 και κηδεύτηκε την επομένη στο Πρώτο Νεκροταφείο Αθηνών.Πέθανε ο Πίντος, Τα Νέα, 6-8-1981, σελ. 6.
Με δωρεά της συζύγου του Αναστασίας Πίντου, ιδρύθηκεΑποχαιρετισμός στην Αναστασίου Πίντου, από την εφημερίδα "Η Καθημερινή" το Kέντρο Eρευνας Περιφερειακής Aναπτύξεως «Iερώνυμος Πίντος».

 Παραπομπές 

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες οικονομολόγοι
Κατηγορία:Έλληνες υφυπουργοί Εφοδιασμού